Jean-Jacques Annaud

Jean-Jacques Annaud (1943ko urriaren 1a, Essonne, Île-de-France) frantziar zinema-zuzendari, -ekoizle eta gidoigile bat da.

Urte askoan publizitatearen munduan lan egin ondoren, 1980ko hamarkadan fama handia hartu zuen zinemagile gisa. Kamerunen ibili zen soldadu, eta Afrikako kolonialismoari buruz egin zuen lehen filma: La Victoire en chantant (1976, gero izena aldatuta, Noirs et blancs en couleur), eta ingelesa ez den hizkuntza batean egindako film onenaren Oscar saria jaso zuen. Gero, aurrekontu handiko film asko egin ditu, gehienak literatura-lan ezagunetan oinarrituak. 1981eko Suaren bila filmean, historiaurreko gizonaren bizimodua irudikatzen saiatu zen, ikuspegi erdi-dokumentala erabiliz. Beste film ezagun batzuk: Umberto Ecoren nobelan oinarritutako Larrosaren izena (1986); Hartza (1988), ikuspegi ekologistaz eginiko filma; Marguerite Durasen nobelan oinarritutako L´Amant (1992); eta Zazpi urte Tibeten (1997). Moldaketa literarioak direla eta, Europako zinemagile polemikoenetakoa da, aurrekontu handiak erabiltzen dituelako eta ingelesez egiten dituelako.

 Filmak 

 Urtea Filma1976La Victoire en chantant (Noirs et Blancs en couleurs)1978Coup de tête1981La Guerre du feu1986Der Name der Rose1988L'Ours1991L'Amant1995Wings of Courage 1997Seven Years in Tibet 2001Enemy at the Gates 2004Deux Frères2007Sa majesté Minor2011Black Gold2015Le Dernier Loup edo Wolf Totem

 Erreferentziak 

 Kanpo-loturak 
 Jean-Jacques Annaud zinema-zuzendariaren IMDBko fitxa ikusgai 

Kategoria:Frantziako zinema zuzendariak
Kategoria:Frantziako zinema gidoilariak
Kategoria:Frantziako zinema ekoizleak
Kategoria:Zinema zuzendari onenaren César sariaren irabazleak